Ary

Ariadne Loinsworth Jenssen (1993), kjent under artistnavnet Ary (også stilisert ARY), er en norsk sanger og låtskriver.

I 2016 slapp hun solosingelen «Higher». Hun synger på en innspilling av Carl Louis' låt «Telescope» og medvirker på Izabells låt «Syner», begge fra 2015. Hun skrev og spilte inn låten «The Sea» som ble brukt som vignettmusikk i NRKs TV-serie Nobel – fred for enhver pris fra 2016. For låten ble hun sammen med  nominert til Musikkforleggerprisen 2017 i klassen årets verk, populærmusikk for «The sea».

I 2020 utga hun singlene «Angels» og «Oh My God», og i januar 2021 låten «Moth to a Flame».Pophåp på ny - Klassekampen/Musikkmagasinet 25. januar 2021 Hun ga ut debutalbumet For evig i 2022, som oppnådde 31. plass på VG-lista topp 40. For albumet vant hun Spellemannprisen 2022 i klassen elektronika. For låten «My Awe Sustains» fra albumet, vant hun Musikkforleggerprisen 2023 i klassen årets verk, populærmusikk sammen med  og fikk NOPAs pris i åpen klasse for 2022. Hun var også  nominert i klassen årets opphaver, populærmusikk under utdelingen av Musikkforleggerprisen. I 2023 ble hun tildelt Bendiksenprisen og ble nominert til Edvard-prisen i klassen populær for låten «La Vie Est Une Rose».

Hun kom på første plass på Musikknyheters liste over hvilke debutanter bransjen har mest tro på i 2016.
Hun har opptrådt på Eurosonic og Trondheim Calling og på Kongescenen under Slottsfjellfestivalen. På by:Larm i 2016 spilte hun for 1600 publikummere.

Hun vokste opp i Trondheim med familierøtter fra Trinidad.

 Diskografi 
 For evig (2022)

 Priser og nominasjoner 
 Utmerkelse  Kategori  For  Resultat Musikkforleggerprisen 2017  Årets verk, populærmusikk <small>med   «The sea»   Spellemannprisen 2022  Elektronika  For evig   NOPAs tekst- og musikkpris 2022  Åpen klasse  «My Awe Sustains»   Musikkforleggerprisen 2023  Årets verk, populærmusikk <small>med    Årets opphaver – populærmusikk     Edvard-prisen 2023  Populær  «La Vie Est Une Rose»   Bendiksenprisen 2023       Musikkforleggerprisen 2026  Årets synkronisering <small>med   «The Sea» brukt i filmen   

 Referanser 

 Eksterne lenker 




Kategori:Norske sangere
Kategori:Norske plateprodusenter
Kategori:Vinnere av Spellemannprisen
Kategori:Personer fra Trondheim kommune
Kategori:Norske tvillinger
Kategori:Fødselsdato ikke oppgitt